Johns Hopkins มหาวิทยาลัยการแพทย์ระดับโลก
หากใครที่ได้ติดตามเรื่อง COVID-19 ในช่วงนี้อาจคุ้นกับชื่อ Johns Hopkins University กันมาบ้าง เพราะเป็นมหาวิทยาลัยที่มีการเก็บข้อมูล และมีงานวิจัยที่เกี่ยวข้องกับโรคนี้อยู่หลายงาน จนถูกนำไปใช้อ้างอิงตามสื่อต่างๆ อยู่บ่อยครั้ง  แล้วมหาวิทยาลัย Johns Hopkins มีที่มาที่ไปอย่างไร  ลงทุนแมนจะเล่าให้ฟัง..
5 เม.ย. 2563

Johns Hopkins มหาวิทยาลัยการแพทย์ระดับโลก /โดย ลงทุนแมน
หากใครที่ได้ติดตามเรื่อง COVID-19 ในช่วงนี้อาจคุ้นกับชื่อ Johns Hopkins University กันมาบ้าง เพราะเป็นมหาวิทยาลัยที่มีการเก็บข้อมูล และมีงานวิจัยที่เกี่ยวข้องกับโรคนี้อยู่หลายงาน จนถูกนำไปใช้อ้างอิงตามสื่อต่างๆ อยู่บ่อยครั้ง
แล้วมหาวิทยาลัย Johns Hopkins มีที่มาที่ไปอย่างไร 
ลงทุนแมนจะเล่าให้ฟัง..
╔═══════════╗
Blockdit แหล่งรวมบทความวิเคราะห์ เจาะลึกแบบ deep content ล่าสุดมีฟีเจอร์พอดแคสต์แล้ว
╚═══════════╝
หากพูดถึงวิทยาลัยการแพทย์ในสหรัฐฯ แล้ว 
นอกจากมหาวิทยาลัย Harvard และ Stanford 
ก็จะมีมหาวิทยาลัย Johns Hopkins ที่มีชื่อเสียงไม่แพ้กัน
และไม่ใช่แค่เรื่องการแพทย์เท่านั้น แต่เรื่องรายงานการวิจัยก็เป็นระดับต้นๆ ของประเทศอีกด้วย
สำหรับด้านการวิจัย 
Johns Hopkins University ถือเป็นมหาวิทยาลัยวิจัยแห่งแรกในสหรัฐฯ
ทำให้งานวิจัยนั้นถือเป็นกระดูกสันหลังของมหาวิทยาลัยนี้ ถึงขนาดสร้างโรงพิมพ์เป็นของตัวเองเพื่อตีพิมพ์งานวิจัยต่างๆ เลยทีเดียว
แล้วชื่อ Johns Hopkins นี้ได้มาจากไหน?
คำตอบคือได้มาจาก ชื่อของนักธุรกิจรายใหญ่ในเมืองบัลติมอร์ นั่นเอง
โดยมหาวิทยาลัยนี้ไม่ได้เป็นของรัฐบาล แต่เป็นมหาวิทยาลัยของเอกชนที่ได้รับการสนับสนุนเงินในการก่อตั้งจากคุณ Johns Hopkins
ซึ่งในเวลานั้นถือเป็นการบริจาคเงินครั้งใหญ่ที่สุดในสหรัฐอเมริกา กว่า 7 ล้านดอลลาร์สหรัฐในปี ค.ศ. 1876
โดยมีจุดประสงค์เพื่อใช้ในการสร้างโรงพยาบาล และ มหาวิทยาลัยด้านการแพทย์ โดยให้โรงพยาบาลนั้นขึ้นกับมหาวิทยาลัยโดยตรง จนกลายเป็นต้นแบบของ สถาบันการศึกษาหลายแห่งในเวลาต่อมา
บทบาทของ Johns Hopkins University ที่ผ่านมา 
Johns Hopkins University ได้ผลิตบุคลากรให้หลายสายอาชีพ
มีการคิดค้นนวัตกรรมและทฤษฎีใหม่ๆ อยู่ตลอดเวลา
และเป็นมหาวิทยาลัยที่มีบทบาทอย่างมากในด้านการวิจัยของสหรัฐอเมริกา
ล่าสุดอย่างการแพร่ระบาดของโคโรนาไวรัสสายพันธ์ุใหม่
Johns Hopkins University ก็ได้จัดทำเว็บไซต์ 
 ขึ้นเพื่อรวบรวม สถิติผู้ป่วย ซึ่งถือเป็นเว็บไซต์แรกๆ ที่ทำการรวบรวมข้อมูลตั้งแต่เกิดการระบาดขึ้น
นอกจากนี้ในเว็บไซต์ยังมีการนำเสนอข้อมูลที่น่าสนใจเกี่ยวกับไวรัสโคโรนาทั้งหมด จากผู้เชี่ยวชาญไว้ในที่เดียวอีกด้วย
แล้ว Johns Hopkins University อยู่อันดับไหนของโลก?
สถิติในปี 2019
อ้างอิงจาก QS Top Universities 
Johns Hopkins University เป็นมหาวิทยาลัยอันดับที่ 24 ของโลก
อันดับ 3 ด้านการแพทย์ในสหรัฐฯ
อันดับ 1 ด้านแพทย์เฉพาะทางต่างๆ เช่น อายุรศาสตร์  รังสีวิทยา และ ด้านศัลยกรรม (USNews)
และมีผู้ได้รางวัลโนเบลกว่า 29 คน ที่เกี่ยวข้องกับมหาวิทยาลัยนี้
ในขณะที่ศิษย์เก่าของมหาวิทยาลัยนี้ก็มีหลากหลาย
ตั้งแต่นักธุรกิจเจ้าของบริษัท Bloomberg อย่าง Michael Bloomberg
ศัลยแพทย์ชื่อดังอย่าง Denton Arthur Cooley 
ไปจนถึง
อดีตประธานาธิบดีคนที่ 28 ของสหรัฐฯ อย่าง Thomas Woodrow Wilson
และสำหรับในประเทศไทยเองก็เคยมีหลายคน ที่จบการศึกษาจากมหาวิทยาลัยนี้ เช่น
ศาสตราจารย์ นายแพทย์ เฉลิม พรมมาส อดีตรัฐมนตรีว่าการกระทรวงสาธารณสุข 
ดร.ณรงค์ชัย อัครเศรณี อดีตรัฐมนตรีว่าการกระทรวงพาณิชย์
ก็น่าสนใจว่า กว่าร้อยปีแล้วที่มหาวิทยาลัยนี้ได้สร้างผลงานมากมายให้กับประเทศ
ซึ่งทั้งหมดนี้ก็เกิดมาจากความตั้งใจของ คุณ Johns Hopkins 
ที่ยอมสละทรัพย์สินของตนเอง เพื่อนำมาสร้างสิ่งที่เป็นประโยชน์ต่อสังคม
และวันนี้ Johns Hopkins University ก็ได้เป็นมหาวิทยาลัยในแบบที่เขาต้องการแล้ว 
และ 7 ล้านดอลลาร์สหรัฐในวันนั้นก็ได้ถูกนำมาปั้นบุคลากรระดับโลกมากมาย
จนมาวันนี้ถือได้ว่าเป็นการลงทุนที่คุ้มค่าไม่น้อยเลยทีเดียว
“การลงทุนที่ดี คือการทำเงินให้งอกเงย
แต่การลงทุนที่ดีกว่า คือการทำสังคมให้งอกงาม” - ลงทุนแมน
รู้หรือไม่ 
ในปี 2018 ศิษย์เก่าอย่างคุณ Michael Bloomberg ได้บริจาคเงินถึง 58,000 ล้านบาท ให้กับ Johns Hopkins University เพื่อสนับสนุนด้านการเงินให้กับนักเรียนที่ไม่มีทุนทรัพย์ และการบริจาคครั้งนี้ถือเป็นการบริจาคเงินให้กับมหาวิทยาลัยที่มากที่สุดในประวัติศาสตร์เลยทีเดียว
----------------------
Blockdit แหล่งรวมบทความวิเคราะห์ เจาะลึกแบบ deep content ล่าสุดมีฟีเจอร์พอดแคสต์แล้ว
----------------------
ติดตามลงทุนแมนได้ที่
Website - 
Blockdit - 
Facebook - 
Twitter - 
Instagram - 
Line - 
YouTube - 
References
-
-
-
-